येँ (नेपालभाषा टाइम्स) - येँया दकलय् अप्वः सवारी चाप दुगु कोटेश्वर-जडिबुटी सतक विस्तार यायेगु निंतिं ठेक्का सम्झौता जूगु दु। डिभिजन सतक कार्यालयया कथं वइगु असार तक क्वचाइ कथं ठेक्का सम्झौता जूगु खः। उगु सतक दयेकेगु निंतिं थाय् खाली जुइवं सतक दयेकेगु ज्या न्ह्याकेत्यंगु खँ डिभिजन प्रमुख कुबेर नेपालीं कनादीगु दु। च्यागू करोड तकां सतक निर्माणया ज्या क्वचाइगु खँ धाःगु दु। थौंकन्हय् प्यंगू लेनय् दुगु सतकयात विस्तार यानाः न्हय्गू लेन दयेत्यंगु खः ।
